Hans Kmoch

Johann Joseph Kmoch (25. juuli 1894 Viin – 13. veebruar 1973 New York) oli Austria ja Ameerika Ühendriikide maletaja, maleajakirjanik, maleliteraat ja malekohtunik, rahvusvaheline meister (1950), rahvusvaheline arbiiter (1951). 

1920. aastate teisel poolel esines Kmoch edukalt mitmel rahvusvahelisel turniiril (Debrecenis, Budapestis, Viinis, Ebensees). Mängis Austria võistkonna koosseisus kolmel maleolümpial (1927, 1930, 1931). 1934. aastal võttis osa koos Max Euwega Leningradi turniirist, kus jagas 7.–8. kohta. Aktiivse võistlusmalega tegeles Kmoch kuni 1942. aastani. 

Paralleelselt maletamisega tegutses ta maleajakirjanikuna.

Kmoch oli Alehhini-Bogoljubowi tiitlimatšides (1929, 1934) Aleksandr Alehhini sekundant, tiitlimatšis Euwe-Alehhin matšidirektor (1935).

Kmoch oli abielus juuditariga. 1932. aastal lahkusid nad Austriast ja asusid elama Hollandisse, 1947. aastal emigreerusid Ameerika Ühendriikidesse, kus Kmoch tegutses maleorganisaatori ja maleajakirjanikuna.

Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Kmoch üks neist, kes sai selle nimetuse kohe samal aastal.

Kategooria:Austria maletajad
Kategooria:Ameerika Ühendriikide maletajad
Kategooria:Malekohtunikud
Kategooria:Ameerika Ühendriikide maleliteraadid
Kategooria:Sündinud 1894
Kategooria:Surnud 1973